SK Úradný vestník Európskej únie C 124/2

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 Zmluvy na štátnu pomoc pre malé a stredné podniky (MSP) pôsobiace vo výrobe, spracovaní a odbyte poľnohospodárskych výrobkov, ktorým sa mení a dopĺňa nariadenie (ES) č. 70/2001

2009/C 124/02

Č pomoci: XA 368/08

Členský štát: Nemecká spolková republika

Názov schémy štátnej pomoci alebo názov podniku prijímajúceho individuálnu štátnu pomoc: Wachstum

Právny základ: § 3 des Gesetzes über die Landwirtschaftliche Rentenbank in der Fassung der Bekanntmachung vom 4. September 2002 (BGBl. I S. 3646), zuletzt geändert durch Artikel 174 der Verordnung vom 31.Oktober 2006 (BGBI. I S. 2407) in Verbindung mit der Programminformation Wachstum und dem Merkblatt Beihilfen

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Poskytujú sa pôžičky s výhodnou úrokovou sadzbou. Odhadovaná výška pomoci je 30 mil. EUR.

Maximálna intenzita pomoci: Max. 20 % oprávnených nákladov. Maximálna suma pomoci poskytnutej jednotlivým podnikom nesmie v žiadnom časovom období troch hospodárskych rokov prekročiť sumu 400 000 EUR. Pri kumulácii s inými zdrojmi z verejných financií vzhľadom na tie isté oprávnené náklady sa dodržujú hraničné hodnoty uvedené v nariadení (ES) č. 1857/2006. Môže sa poskytnúť pomoc na náklady vo výške maximálne 10 % oprávnených investícií na kúpu pozemkov, s výnimkou pozemkov na stavebné účely.

Dátum implementácie: Podľa lehoty uvedenej v článku 20 ods. 1 nariadenia (ES) č. 1857/2006, avšak najskôr 17. novembra 2008.

Trvanie schémy štátnej pomoci alebo individuálnej štátnej pomoci: 30. júna 2014.

Účel pomoci: Podpora MSP v oblasti prvovýroby poľnohospodárskych produktov v súlade s prílohou I Zmluvy o ES (okrem rybného hospodárstva a akvakultúry) prostredníctvom podpory investícií do prvovýroby poľnohospodárskych výrobkov (článok 4 nariadenia (ES) č. 1857/2006). Oprávnenými nákladmi sú a) výstavba, kúpa alebo modernizácia nehnuteľného majetku, b) kúpa alebo kúpa na lízing strojov alebo zariadení vrátane počítačového softvéru až do bežnej trhovej ceny hospodárskych prostriedkov alebo c) všeobecné náklady súvisiace s výdavkami uvedenými v písm. a) a b), napr. služby architektov a inžinierov, poradenstvo, štúdie o možnosti realizácie. Pritom sa musí zabezpečiť, že sa pomoc nesmie poskytnúť v rozpore s akýmikoľvek zákazmi alebo obmedzeniami v nariadeniach Rady, ktorými sa ustanovujú spoločné organizácie trhu, aj keď sa také zákazy a obmedzenia vzťahujú iba na podporu Spoločenstva.

Príslušné odvetvia hospodárstva: poľnohospodárstvo, vinohradníctvo a záhradníctvo

Názov a adresa orgánu poskytujúceho pomoc:

Landwirtschaftliche Rentenbank Hochstraße 2 60313 Frankfurt am Main DEUTSCHLAND

Internetová stránka: www.rentenbank.de/landwirtschaft/wachstum

Ďalšie informácie: —

Č pomoci: XA 418/08

Členský štát: Grécko

Región: Grécko

Názov schémy štátnej pomoci alebo názov podniku prijímajúceho individuálnu štátnu pomoc: Πληρωμή ανειλημμένων υποχρεώσεων του μέτρου Πρόωρη Συνταξιοδότηση Αγροτών. (Επίσημη Εφημερίδα της Ευρωπαϊκής Ένωσης L 358/3, 16.12. 2006 σελίδα 10 αρθ.8) – Pliromi anilimmenon ipokreoseon tou metrou Proori Sintaxiodotisi Agroton. (Episimi Efimerida tis Evropaikis Enosis L 358/3, 16.12.2006 selida 10 arth. 8).

Právny základ: Αριθμ. 408583/6914/422/29-11-2000.

Arithm. 408583/6914/422/29-11-2000.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Stosedemdesiat (170) miliónov EUR na účely platby prijímateľom pomoci na Program predčasného odchodu do dôchodku pre poľnohospodárov, ktorá sa ustanovuje v 2. a 3. programovom období pomoci a ktorá už nie je čiastočne financovaná z prostriedkov EÚ.

Maximálna intenzita pomoci: Výška pomoci pridelená tým, ktorí sa zúčastňujú Programu predčasného odchodu do dôchodku pre poľnohospodárov, je paušálnou sumou a mesačne dosahuje výšku:

311,07 EUR (štandardná suma)

366,83 EUR

i) v prípade poľnohospodárskych podnikov situovaných v pohraničných regiónoch

ii) ak je následník poľnohospodára 20 až 30 ročný.

Dátum implementácie: Odo dňa uverejnenia registračného čísla žiadosti o výnimku na webovej stránke generálneho riaditeľstva Komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: Posledná mesačná splátka sa zaplatí do konca decembra 2013.

Účel pomoci: Pomoc sa zakladá na článku 8 nariadenia (ES) č. 1857/2006 a jej účelom je podporiť starších poľnohospodárov, aby zanechali poľnohospodárske činnosti s cieľom dosiahnuť:

štrukturálne zlepšenie svojich poľnohospodárskych podnikov najmä prostredníctvom:

— usadenia mladých poľnohospodárov a

— zväčšenia ich poľnohospodárskych podnikov,

aby rodina poľnohospodára, ktorý odíde do dôchodku, mala zabezpečený minimálny príjem.

Príslušné odvetvia: Všetky výrobné odvetvia poľnohospodárstva. Zmiešaná rastlinná a živočíšna výroba (dobytok, ovce a kozy) spojená s minimálnou plochou poľnohospodárskej pôdy.

Názov a adresa orgánu poskytujúceho pomoc:

Υπουργείο Αγροτικής Ανάπτυξης & Τροφίμων — Ypourgio Agrotikis Anaptixis & Trofimon Δ/νση Προγραμματισμού και Γεωργικών Διαρθώσεων — D/nsi Programmatismou kai Yeorgikon Diarthoseon Τμήμα ΣΤ’ — Tmima ST’ Address: 5 Acharnon street 101 76 Athens GREECE Tel.: +30 2102124134 Fax: + 30 2105240210 E-mail: ax5u055@minagric.gr ax5u036@minagric.gr

Internetová stránka: www.minagric.gr

www.agrotikianaptixi.gr

Ďalšie informácie: —

Riaditeľ M. DIMITROULAKIS

Č pomoci: XA 423/08

Členský štát: Španielsko

Región: Kastília-León (provincia Salamanka)

Názov schémy štátnej pomoci alebo názov podniku prijímajúceho individuálnu štátnu pomoc: Subvenciones dirigidas a asociaciones y federaciones ganaderas con sede en la provincia de Salamanca, anualidad 2009.

Právny základ: Proyecto de bases reguladoras de la convocatoria de subvenciones dirigidas a asociaciones y federaciones ganaderas con sede en la provincia de Salamanca, anualidad 2009.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Ročné výdavky plánované v rámci schémy štátnej pomoci na rok 2009 predstavujú 32 000 EUR (tridsaťdva tisíc EUR).

Maximálna intenzita pomoci: Maximálna výška dotácie nesmie prekročiť 70 % oprávnených výdavkov alebo 8 000 EUR na žiadateľa.

Dátum implementácie: Odo dňa uverejnenia žiadosti o výnimku na webovej stránke Generálneho riaditeľstva EK pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: Do 31. decembra 2009.

Účel pomoci: Účelom tejto pomoci je podpora združení podnikov zameraných na chov hospodárskych zvierat v provincii Salamanka s cieľom podporovať vytváranie a udržiavanie takýchto podnikov.

Ďalším z cieľov je zvýšiť účasť takýchto združení na veľtrhoch usporadúvaných vládou provincie ( Diputación Provincial ) vo výstavisku, vďaka ktorým by sa mala rozšíriť oblasť pôsobnosti uvedených zariadení a v nich usporadúvaných aktivít na úroveň autonómnych spoločenstiev a na vnútroštátnu úroveň.

Táto schéma pomoci sa riadi ustanoveniami článku 15 nariadenia Komisie (ES) č. 1857/2006 z 15. decembra 2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe:

Činnosti, pri ktorých vzniká nárok na dotáciu: účasť na veľtrhoch organizovaných vládou Salamanky a poskytovanie technickej pomoci odvetviu chovu hospodárskych zvierat v Salamanke.

Za výdavky, pri ktorých vzniká nárok na dotáciu, sa považujú:

A) Výdavky na účasť na veľtrhoch organizovaných vládou uvedenej provincie, týkajúce sa:

1. registrácie, prenájmu priestorov a výstavného stánku počas veľtrhu, bezpečnosti, informátorov vo výstavných stánkoch a poplatkov za účasť;

2. publikácií súvisiacich s uvedenou činnosťou;

3. cestovných nákladov;

4. technických pracovných stretnutí usporiadaných v rámci výstaviska počas konania sa veľtrhu;

5. cien udeľovaných v súťažiach organizovaných uvedeným orgánom počas veľtrhov,a to maximálne do výšky 250 EUR na cenu a výhercu.

B) Výdavky na poskytovanie technickej pomoci týkajúce sa:

1. aktivít odbornej prípravy: skutočných nákladov na organizáciu programu odbornej prípravy;

2. účasti na vnútroštátnych veľtrhoch: prenájmu priestorov a výstavného stánku počas veľtrhu, bezpečnosti, informátorov vo výstavných stánkoch,poplatkov za účasť, cestovných nákladov a nákladov na publikácie súvisiace s uvedenou činnosťou;

3. predstavovania kvalitných výrobkov na vnútroštátnej úrovni a na úrovni provincie: dotáciu je možné poskytnúť len na prenájom zariadenia, v ktorom sa koná predstavovanie výrobkov, cestovné náklady a náklady na publikácie týkajúce sa uvedenej činnosti;

4. publikácií v podobe katalógov alebo v elektronickej podobe, v ktorých sa uvádzajú informácie o výrobcoch pôsobiacich v danej oblasti alebo o výrobcoch daného výrobku, a to za predpokladu, že uvedené informácie budú neutrálne a že všetci zainteresovaní výrobcovia budú mať rovnaké možnosti prezentácie v uvedených publikáciách;

5. cien udeľovaných v súťažiach organizovaných uvedeným združením, a to maximálne do výšky 250 EUR na cenu a výhercu.

Príslušné odvetvia: Odvetvie chovu hospodárskych zvierat

Názov a adresa orgánu poskytujúceho pomoc:

Excma. Diputación Provincial de Salamanca C/ Felipe Espino no 1 37002 Salamanca ESPAÑA

Internetová stránka: http://www.lasalina.es/areas/eh//ProyConvocatorias/2009/Asociaciones.pdf

Ďalšie informácie: Táto dotácia je zlučiteľná s akoukoľvek inou dotáciou, pomocou, zdrojom finančných prostriedkov alebo príjmami súvisiacimi s dotovanou činnosťou, udelenými akýmkoľvek vnútroštátnym orgánom alebo orgánom EÚ alebo verejným alebo právnym subjektom alebo medzinárodnou organizáciou. V prípade, že bola žiadateľovi na rovnaký účel udelená ďalšia dotácia, ktorá je nezlučiteľná s dotáciou poskytnutou vládou provincie, uplatní sa článok 33 kráľovskej vyhlášky 887/2006 (Real Decreto 887/2006 ) z 21. júla 2006, ktorou sa ustanovujú vykonávacie pravidlá týkajúce sa všeobecného zákonu o dotáciách (Reglamento de la Ley General de Subvenciones).

Výška dotácií udelených vládou provincie však v žiadnom prípade nesmie, a to samotná alebo spoločne s ďalšími dotáciami, presiahnuť náklady na dotovanú činnosť.

Dotácia je takisto nezlučiteľná s akoukoľvek inou dotáciou, pomocou, zdrojom finančných prostriedkov alebo ziskom súvisiacim s dotovanou činnosťou, udelených priamo alebo prostredníctvom výberového konania vládou provincie a pokrývajúcimi rovnaké oprávnené náklady.

Č pomoci: XA 434/08

Členský štát: Spolková republika Nemecko

Región: Schleswig-Holstein

Názov schémy štátnej pomoci alebo názov podniku prijímajúceho individuálnu štátnu pomoc: Richtlinien zur Förderung von Investitionen in erweiterte Lagerkapazitäten für Gülle im Rahmen des Agrarinvestitionsförderungsprogramms als Gemeinschaftsaufgabe „Verbesserung der Agrarstruktur und des Küstenschutzes“

Právny základ: Rahmenplan der Gemeinschaftsaufgabe „Verbesserung der Agrarstruktur und des Küstenschutzes“

1.1 Agrarinvestitionsförderungsprogramm (AFP)

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 1,3 milióna EUR

Maximálna intenzita pomoci: Pevná dotácia vo výške 7 500 EUR

Dátum implementácie: Po uverejnení oznámenia Európskou Komisiou na internete.

Trvanie schémy štátnej pomoci alebo individuálnej štátnej pomoci: Od uverejnenia oznámenia Komisiou na internete do 31. decembra 2010.

Účel pomoci: Podpora konkurencieschopného a k životnému prostrediu ohľaduplného poľnohospodárstva udelením grantov na investície poľnohospodárskych podnikov v regióne Schleswig-Holstein do dobrovoľného rozšírenia skladovacích kapacít pre suspenziu a pevný hnoj.

Granty sa udeľujú za finančnej spoluúčasti spolkovej republiky v rámci spoločnej úlohy „Zlepšenie poľnohospodárskych štruktúr a ochrany pobrežia“ 2008–2011, Pravidlá financovania časť A, Program podpory investícií v poľnohospodárskom sektore (AFP) v súlade s týmito usmerneniami a správnymi predpismi k §44 LHO (Rozpočtové pravidlá spolkovej krajiny). Opatrenie vychádza z článku 4 (investovanie do poľnohospodárkych podnikov).

Príslušné odvetvia hospodárstva: Poľnohospodárstvo/chov hospodárskych zvierat

Názov a adresa orgánu poskytujúceho pomoc: Pomoc vypláca:

Ministerium für Landwirtschaft, Umwelt und ländliche Räume des Landes Schleswig-Holstein

Mercatorstraße 3

24105 Kiel

DEUTSCHLAND

Internetová stránka: http://www.schleswig-holstein.de/UmweltLandwirtschaft/DE/LandFischRaum/11ZPLR/PDF/Guellefoerderungsprogramm,templateId=raw,property=publicationFile.pdf

Č pomoci: XA 47/09

Členský štát: Nemecká spolková republika

Región: Brandenburg

Názov schémy štátnej pomoci alebo názov podniku prijímajúceho individuálnu štátnu pomoc: Gewährung von Beihilfen und sonstigen Leistungen durch die Tierseuchenkasse des Landes Brandenburg nach Artikel 10 der Verordnung (EG) Nr. 1857/2006 (Poskytovanie štátnej pomoci a iných foriem pomoci zo strany poisťovne pre epidémie zvierat spolkovej krajiny Brandenbursko podľa článku 10 nariadenia (ES) č. 1857/2006)

Právny základ: § 71 Tierseuchengesetz der Bundesrepublik Deutschland

§ 8 des Gesetz zur Ausführung des Tierseuchengesetzes des Landes Brandenburg (AGTierSGBbg)

Erlass des Ministeriums für Ländliche Entwicklung, Umwelt und Verbraucherschutz zur Gewährung von Beihilfen für Maßnahmen zur Tierseuchenverhütung und -bekämpfung sowie zur Verbesserung der Tiergesundheit

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Celková ročná pomoc vo výške 4,2 miliónov EUR. Táto suma sa financuje z finančných prostriedkov spolkovej krajiny a príspevkov majiteľov zvierat do poisťovne pre epidémie zvierat ako parafiskálne odvody podľa rozhodnutia o povolení Komisie NN23/97 z 31. októbra 2000.

Maximálna intenzita pomoci: Do 100 %

Dátum implementácie: od 27. februára 2009

Trvanie schémy štátnej pomoci alebo individuálnej štátnej pomoci:

Účel pomoci: Článok 10, ods. 1 a 2 nariadenia (ES) č. 1857/2006

pomoc na boj proti epidémiám zvierat

pomoc pri škodách spôsobených na dobytku v dôsledku infekčných chorôb

pomoc na realizáciu opatrení na prevenciu, diagnostiku a boj proti chorobám zvierat

pomoc vo forme prevzatia nákladov laboratórnych diagnostických opatrení na detekciu chorôb zvierat

Príslušné odvetvia hospodárstva: poľnohospodárstvo, chov poľnohospodárskych zvierat

Názov a adresa orgánu poskytujúceho pomoc:

Landesamt für Verbraucherschutz Landwirtschaft und Flurneuordnung Tierseuchenkasse Brandenburg Groß Gaglow Am Seegraben 18 03051 Cottbus DEUTSCHLAND E-mail: info@tsk-BB.de

Internetová stránka: Tierseuchengesetz http://www.bgblportal.de/BGBL/bgbl1f/bgbl104s1260.pdf

Ausführungsgesetz zum Tierseuchengesetz des Landes Brandenburg (AGTierSGBbg) http://www.bravors.brandenburg.de/sixcms/detail.php?gsid=land_bb_bravors_01.c.23595.de

Erlass des Ministeriums für Ländliche Entwicklung, Umwelt und Verbraucherschutz zur Gewährung von Beihilfen für Maßnahmen zur Tierseuchenverhütung und -bekämpfung sowie zur Verbesserung der Tiergesundheit (published in the Brandenburg Official Gazette) http://www.mluv.brandenburg.de/v/lbsvet/TEILA/A1_2_2_1.PDF

Ďalšie informácie: —